Първото условие е автомобилът да бъде почистен до съвършенство. Това означава не само да се полее с вода на автомивката, но и да се отстранят старателно всякакви възможни замърсявания. Говорим за асфалтови частици, прах от спирачките, птичи изпражнения и т.н.
Важно е комплексното премахване на всички подобни дребни елементи, защото, ако се не се изчистят докрай, това ще пречи и при работата впоследствие.
Фините частици могат да играят ролята на допълнителен абразив, но вместо да заглаждат повърхността на колата, те ще водят до допълнителното и надраскване и разраняване.
Има вариант да се използва специална глина (Clay), премахваща именно тези най-упорити замърсявания, които могат да попречат при полиране на автомобила.
Източник на изображение: Canva
Естествено, след измиването превозното средство трябва да се подсуши. Осигурете помещение, в което колата няма да бъде изложена на прахоляк и интензивна слънчева светлина.
Все пак, за разлика от пребоядисването и съхненето след него, когато оставянето навън е напълно противопоказно, тук слънчевата светлина може да ни бъде от полза поне при подготовката. Чрез нея ще видим по-добре кои детайли са най-избледнели или имат нужда от по-сериозна работа.
Не на последно място, пластмасовите части трябва да се облепят с хартиено тиксо или сходен продукт, за да се предпазят по време на процеса.